Diari Oficial de la Generalitat Valenciana


Sumari del DOGV 9606, del 30-05-2023 (2023/5816)

Extracte de la Resolució de 23 de maig de 2023, del president de l'Institut Valencià de Competitivitat Empresarial (IVACE), per la qual es convoquen ajudes per a l'electrificació d'embarcacions, amb càrrec al pressupost de l'exercici 2023.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9606

Data del DOGV
:   30-05-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/5816


Data del document
:   23-05-2023

Organisme emissor
:   Institut Valencià de Competitivitat Empresarial

Tipus de document
:   Extracte

Anàlisi jurídica

 Descriptors 

:   * Institut Valencià de Competitivitat Empresarial
    * ajuda pública

Extracte de la Resolució de 23 de maig de 2023, del president de l'Institut Valencià de Competitivitat Empresarial (IVACE), per la qual es convoquen ajudes per a l'electrificació d'embarcacions, amb càrrec al pressupost de l'exercici 2023. [2023/5816]  
BDNS (identif.): 697954.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/697954)  
  
Primer. Entitats beneficiàries  
Qualsevol persona física o jurídica, de naturalesa pública o privada, incloent-hi les agrupacions sense personalitat jurídica i les comunitats de béns.  
  
Segon. Objecte  
Ajudes en matèria d'electrificació de les embarcacions que naveguen als parcs naturals del Fondo d'Elx, les Salines de Torrevieja i l'Albufera de València, amb càrrec al pressupost de l'exercici 2023.  
  
L'ús d'aquestes embarcacions podrà ser de pesca, esbarjo, turisme/passatge, o per a la pràctica de la vela llatina tradicional.  
Serà necessari que les embarcacions disposen de permís per a navegar en els citats parcs naturals.  
Així mateix, les embarcacions hauran d'incloure un sistema d'acumulació d'energia que en cap cas podrà ser de tecnologia plom-àcid.  
  
No serà subvencionable la substitució del motor d'una embarcació que ja siga elèctric.  
  
Tercer. Bases reguladores  
Ordre 9/2017, de 5 de maig, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió d'ajudes per l'Institut Valencià de Competitivitat Empresarial (IVACE) en matèria d'estalvi i eficiència energètica (DOGV 8035, 09.05.2017), modificades per l'Ordre 5/2019, de 26 de març (DOGV 8517, 29.03.2019), i per l'Ordre 2/2023, de 28 d'abril (DOGV 9587, 03.05.2023).  
  
Quart. Quantia  
L'import total de la convocatòria serà de 700.000 euros amb càrrec a la línia pressupostària S6849000 «Estalvi i eficiència energètica».  
Les ajudes tenen la consideració de subvenció, sent el percentatge màxim d'ajuda a aplicar el 80 % sobre el cost subvencionable del projecte.  
  
Cinqué. Termini de presentació de les sol·licituds  
El termini de presentació de sol·licituds s'iniciarà el 30 de maig de 2023 i finalitzarà el 27 de juliol de 2023.  
  
Sisé. Altres dades  
1. Només seran susceptibles de suport les actuacions iniciades a partir de l'1 de gener de 2023.  
2. Les ajudes estan subjectes a les obligacions pròpies del règim de minimis previstes en el Reglament (UE) número 1407/2013 de la Comissió, de 18 de desembre de 2013 relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis, d'ara en avant Reglament (UE) número 1407/2013, de 18 de desembre, de 2013, i en el seu cas al Reglament (UE) número 717/2014, de la Comissió, de 27 de juny de 2014, de minimis en el sector de la pesca i de l'aqüicultura, d'ara en avant Reglament (UE) número 717/2014, de 27 de juny.  
3. S'hi tindran en compte els límits establits en el règim de minimis, la qual cosa suposa que l'import total de les ajudes de minimis concedides a una única empresa, no excedirà de 200.000 euros durant qualsevol període de tres exercicis fiscals. En el cas d'empreses que operen en el sector de la pesca i de l'aqüicultura, es tindran en compte els límits establits en el Reglament (UE) número 717/2014, de la Comissió, de 27 de juny de 2014, així doncs, l'import total de les ajudes de minimis concedides a una única empresa en el sector de la pesca i de l'aqüicultura, no excedirà de 30.000 euros durant un període qualsevol de tres exercicis fiscals.  
4. La tramitació tant de la sol·licitud, com en general del procediment, serà electrònica. La sol·licitud es presentarà juntament amb la documentació prevista en l'article 9 de la convocatòria.  
5. Forma de justificació: en els termes previstos en l'article 13 de la convocatòria.  
6. Termini màxim de justificació: 31 de gener de 2024, llevat que per circumstàncies concurrents es determine un termini diferent en la resolució de concessió de l'ajuda.  
  
València, 23 de maig de 2023. El president de l'IVACE: Rafael Climent González.